Slavko

***Glavni članak*** | *Galerija* | *Pojavljivanja*

**Slavko Wilson Mlađi** (eng. *Gerald "Gary" Wilson Jr.)* je jedan od sedam glavnih likova, morski puž i Spužva Bobov kućni ljubimac. On je i Patrikov prvi bratić. On živi zajedno sa Spužva Bobom u njegovoj kući u Ulici ljuštura u Bikini dolini. Glas mu posuđuje Tom Kenny i prvi se put pojavio u epizodi " Tražimo kuhara".

On je kućni ljubimac čije su osobine slične mačjim, pogotovo zbog toga što mijauče, ali Slavko u sebi ima i kraljevske krvi, što se vidi u epizodi "Glupost vlada". To dokazuje obiteljsko stablo obitelji Zvijezda, gdje se vidi da su njegov otac Sluggo i Patrikov otac Herbo bili braća. Njegovi maniri i afinitet prema finim stvarima prije nego što se za to doznalo dokazuju tu priču. Slavko se jedino ne voli kupanja i uvijek bježi kad to dođe na red.

## Životopis

### Rođenje i djetinjstvo

Slavko je bio jedini sin Slugga Zvijezde, potomka slavne kraljevske obitelji, i majke čije je ime nepoznato. O njegovom djetinjstvu se malo zna. Dok je bio mali, završio je u Skloništu za životinje. Tamo je provodio vrijeme sa još tri puža, svojim prijateljima. Jednog dana tamo je došao lokalni roštilj- kuhar Spužva Bob Skockani tražeći ljubimca, te se odlučio za Slavka i odveo ga u svoj ananas.

### Život sa Spužva Bobom

Jednog dana Slavko je "izdao" Spužva Boba u zamjenu za Patrika, iako je to učinio samo zato da bi se dokopao preostalih keksi u njegovim hlačama. Jednom je pobjegao od kuće jer ga je Spužva Bob zanemarivao, te ga je udomila Bakica zamijenivši ga za svoju drugu pužicu, gospođicu Tuffsy. Međutim, kad je otkrio da ga Spužva Bob očajnički traži, i kad mu je već bilo dosta naporne Bakice, napustio je nju i njezin grad te se vratio k Spužva Bobu.

### Zanimanja

Slavko je kroz život prošao i razna zanimanja, premda je samo puž. U različitim situacijama radio je u Rakovoj poslastici, uglavnom kao konobar. Jednom je bio roštilj-kuhar, jednom odstranjivač gljivica, a jednom i izbacivač koji je nastojao ne dopustiti Planktonu da uđe u restoran. Kad je Spužva Bob otvorio restoran u svojoj kući, bio je blagajnik.

U plesnom dvoboju Psina i Glavonožaca bio je DJ. Na kraju jedne epizode se otkrilo da je on kralj Bikini doline, ali to nikad kasnije nije bilo spomenuto.

## Izgled

Slavko je morski puž koji ima plavu kožu i zeleni trbuh. Na leđima ima ružičastu kućicu, odnosno oklop, s tamnoplavim točkicama i velikom crvenom spiralom. Očne antene mu povezuju trbuh i velike, svijetloplave oči s crvenim šarenicama unutar kojih su male crne zjenice. Dok prolazi, Slavko uvijek stvara sluz.

S obzirom na to da je puž, što je u Bikini dolini kao mačka na kopnu, Slavko komunicira samo mijaučući (govoreći "mijau").

U njegovoj kućici se nalazi gomila raznih stvari, što se najbolje vidi u epizodama "Jeste li vidjeli ovog puža?" i "Invazija ananasa".

### Vokabular i inteligencija

Slavko je poznat po svom tipičnom "mijau". Ipak, pokazano je kako može reći i druge stvari osim "mijau". Recimo, u epizodi "Tajna kutija" je na Spužva Bobovo pitanje odgovorio s "mijau-ne", a Spužva Bob se na to nije obazirao, što bi moglo značiti da se to već prije događalo. U prvom filmu, dok su svi porobljeni građani govorili "Svi kliču Planktonu!", Slavko je monotono govorio "Mijau, mijau, Plankton". U nekoliko epizoda je znao rikati i vikati. Nakon Sezone 4 on radi mačje zvukove kada je ljut, uplašen ili šokiran. U epizodi "Dan suprotnosti" je počeo lajati kao pas kako bi proslavio taj praznik.

Također, on je iznimno inteligentan. U mnogo epizoda se vidi kako on čita novine, pa čak i knjige. Kad je bio dobio ogrlicu za prijevod, koristio je zaista širok vokabular. U epizodi "Lov na meduze" se otkrilo da je sam platio račun za struju.

## Osobnost

Slavko ima jednostavnu, ali zanimljivu osobnost. On voli fine stvari i lagodan život. Proždrljiv je i obožava jelo, ali se mrzi kupati. Ponekad zna biti agresivan, pogotovo prema Kalamarku. On ne voli da ga tjeraju da radi stvari koje on ne želi, te je strastveni borac za životinjska prava, kao što se vidi u epizodi "Dotjerivanje Slavka" gdje se pridružio ostalim ljubimcima u borbi protiv ponižavajućih izložbi.

### Vještine i sposobnosti

* **Vezanje tenisica** - u epizodi "Odvezane vezice" poučavao je Spužva Boba kako da zaveže vezice na cipelama, što znači da on to zna.

* **Levitacija i teleportacija** - Slavko može levitirati i teleportirati se, što je činio kako bi izbjegao kupanje u epizodi "Slavko se kupa".

* **Putovanja** - Slavko je dobar u putovanjima, te je posjetio razna mjesta. Na primjer, bio je u velikom gradu i u Bakičinoj kući nakon što je pobjegao od Spužva Boba. Osim toga, zajedno sa Spužva Bobom je išao tražiti Pužje zalogajčiće po cijelom svijetu kad ih je ponestalo.

* **Vožnja** - Slavko može odlično voziti brodomobil, što se vidi u epizodi "Privatne lekcije" gdje je vozio kroz najopasniju cestu Bikini doline bez da se dogodila ikakva nezgoda ili oštećenje na brodu. U epizodi "Zalogajčići!" je vozio motocikl i na njime preletio autobuse i prešao kroz prsten od vatre bez ikakvih poteškoća ili ozljeda.

* **Priređivanje zabava** - Slavko zna kako sam prirediti zabave, što se vidi u epizodi "Atlantida Skockantida" i kratkoj epizodi "Što bi bilo ako Spužva Bob ode? (Slavko)".

* **Glazba** - Slavko je talentiran glazbenik. U nekoliko navrata vrlo je dobro svirao na različitim instrumentima, uključujući violinu, trubu i klarinet.

* **Usisavanje** - Slavko može vrlo dobro usisavati stvari, što se vidi u epizodi "Sentimentalna spužva".

* **Čitanje** - Slavko u različitim epizodama čita novine, Spužva Bobove stripove, pa čak i knjige.

* **Streljaštvo** - u epizodi "Zalogajčići!" je trenirao lukom i strijelom samo kako bi dobio keksić.

* **Gimnastika i dizanje tereta** - u istoj epizodi Slavko je dizao vrlo težak uteg zbog istog razloga. U prvom filmu je vukao teški kameni blok nakon što je Plankton zavladao Bikini dolinom, premda mu je kaciga za kontrolu uma možda olakšavala posao.

* **Kuglanje** - u istoj epizodi Slavko je i odlično kuglao.

* **Kaskader** - u istoj epizodi Slavko je iskočio iz aviona i otvorio padobran. Malo kasnije je vozio motocikl, preletio gomilu autobusa i prošao kroz vatreni prsten.

* **Kiparstvo** - u istoj epizodi Slavko je napravio veličanstveni mramorni kip.

* **Čarobnjaštvo** - u istoj epizodi Slavko je napravio odličan mađioničarski trik izvlačeći se iz zavezane kutije pune vode.

### Antagonizam

Iako je Slavko uglavnom pametan i dobar, on zna biti i vrlo opak, pogotovo kad je u pitanju Kalamarko.

* U epizodi "Slavko se kupa" odbijao se okupati, nije činio ništa da spasi Spužva Boba od bombe zbog čega je on eksplodirao, te je kasnije ukrao Spužva Bobove ljestve zbog čega on nije mogao sići s drveta.

* U epizodi "Pužje ludilo" postao je agresivan i ugrizao svaku osobu u gradu, čak i Spužva Boba, zbog čega su neki vjerovali da ima pužje ludilo. Ipak, on je bio nasilan zbog trna koji mu je zapeo u tijelu. Na kraju epizode ničim izazvan grize g. Kliještića.

* U epizodi "Stvar" okrutno napadne Kalamarka kad shvati da je to on.

* U epizodi "Slavkovo dotjerivanje" ljutio se na Spužva Boba jer ga je htio dotjerati, napao ga je te uzrokovao požar i pužju revoluciju.

* U epizodi "Poslastice" neprestano je gnjavio Spužva Boba da nabavi Pužje zalogajčiće, odlazeći tako daleko da ga je natjerao da zrakoplovom obiđe cijelo podmorje i posjeti svaki dućan u moru.

* U epizodi "Slavkova nova igračka" Slavko je toliko zaokupljen lopticom da ignorira Spužva Boba, te ga čak i ugrize. Spužva Bob zatraži da bira između loptice i njega, a on izabere lopticu.

## Važnost u epizodama

Postoji više epizoda u kojima je Slavko jedan od glavnih likova i pokretač radnje, a među njima su:

* "Kad sam bio Slavko": Kalamarko zanemaruje Slavka i on zamalo umre.
* "Odbačen": Slavko odlazi od kuće kako bi došao do keksa u Patrikovim hlačama.
* "Slavko se kupa": Spužva Bob pokušava natjerati Slavka da se okupa.
* "Velika utrka puževa": Slavko sudjeluje na utrci puževa, a Spužva Bob mu je trener.
* "Jeste li vidjeli ovog puža?": Slavko biva zanemaren, bježi od kuće i udomi ga Baka, no on otkrije da ga ona želi ubiti pa se vraća natrag Spužva Bobu.
* "Pužje ludilo": Slavko se nabode na trn i počne gristi građane, unoseći paniku i nemir u grad.
* "Gljivice među nama": Slavko spasi grad tako što pojede gljivice.
* "Slavkovo dotjerivanje": Spužva Bob vodi Slavka na izložbu ljubimaca, ali njemu se to ne svidi i on se pobuni.
* "Obmana školjkom": Slavkov oklop se razbije i Spužva Bob mu mora kupiti novi.
* "Prijatelj za Slavka": Slavko ratuje protiv novog kućnog ljubimca kojeg je donio Spužva Bob.
* "Zaljubljeni Slavko": Slavko se zaljubi u lijepu pužicu Mare.
* "Miris lipa": Kliještić koristi Slavka da se dočepa kovanica.
* "Obmana školjkom": Plankton prevari Slavka i preruši se u njega da ukrade tajnu formulu rakburgera.
* "Patrik čuvar ljubimaca": Patrik mora čuvati Slavka, ali stvorit će kaos u kući.
* "Poslastice": Slavko ima opsesiju za Pužjim zalogajčićima.
* "Slavkova nova igračka": Slavko je opsjednut crvenom lopticom i zamalo izgubi Spužva Boba.
* "Invazija ananasa": Slavko mora spriječiti Planktona da ukrade tajnu formulu iz ananasa.
* "Brbljajući Slavko": Slavko dobije ogrlicu za prevođenje i svima se sviđa, osim Kalamarku.
* "Slavko i Flekica": Slavko se iskrada noću kako bi se igrao sa svojom prijateljicom, Flekicom.

## Situacije opasne po život

*Podrobniji članak o temi: Popis situacija opasnih po život#Slavko*

Slavko je rijetko ozlijeđen u seriji, osim ako nema hrane ili se svađa s nekim drugim ljubimcem. U nekim prilikama on sam nanosi ozljede (Pužje ludilo, Slavkovo dotjerivanje...)

## Odnosi

### Spužva Bob Skockani

*Podrobniji članak o temi: Spužva Bob-Slavko odnos*

Spužva Bob je Slavkov vlasnik i najbliži prijatelj. Posvojio je Slavka još kad je bio dječačić i od tada su vrlo bliski. Slavku nekad ide na živce Spužva Bobova naivnost i optimizam, ali na kraju sve završi dobro.

### Patrik Zvijezda

*Podrobniji članak o temi: Patrik-Slavko odnos*

Patrik je Slavkov rođak i susjed, kao što je prikazano u epizodi "Glupost vlada". U epizodi "Odbačen" druže se cijelo vrijeme, ali Slavko je htio samo keks iz njegovih hlača. U epizodi "Patrik čuvar ljubimaca" Patrikova glupost i proždrljivost dovode ga u životnu opasnost.

### Kalamarko Kraković

*Podrobniji članak o temi: Kalamarko-Slavko odnos*

Kalamarko i Slavko su uglavnom suparnici tijekom serije te ne vole jedan drugog.

### Šime Josip Plankton

*Podrobniji članak o temi: Plankton-Slavko odnos*

Plankton i Slavko mrze jedan drugog: Slavko često napada ili grize Planktona, koji ga mrzi jer zbog njega nekoliko puta nije uspio ukrasti tajnu formulu rakburgera.

### G. Kliještić

*Podrobniji članak o temi: Kliještić-Slavko odnos*

Kliještić i Slavko nisu ni prijatelji i neprijatelji. Susreli su se nekoliko puta i uglavnom bili u dobrom odnosu, premda je u epizodi "Miris lipa" Kliještić koristio Slavka da se dočepa novca.

### Luna Frnjau

*Podrobniji članak o temi: Luna-Slavko odnos*

Luna i Slavko su u dobrom odnosu i vole jedan drugog.

### Flekica

Flekica je Slavkova najbolja prijateljica. U epizodi "Slavko i Flekica" otkriveno je da se Slavko svaku noć iskrada iz kuće da bi se našao s njom. Pokazalo se da su dobri u zajedničkom radu tijekom spašavanja životinja iz skloništa.

## Citati

* "Mijau... Plankton" - "Spužva Bob Skockani (film)"

* "Ruff..." - "Dan suprotnosti"

## Zanimljivosti

* Slavko ima govorne uloge u oba filma. U prvom filmu ima važniju ulogu, pojavljuje se da podsjeti Spužva Boba i Patrika na patnje naroda u Bikini Dolini, te na kraju kad njih dvojica jednom zauvijek poraze zlog Planktona.

* U nekim epizodama se otkriva da Slavko ispod kućice ima gramofon.

* Slavko je jedini glavni lik koji nikad nije bio uhićen.

* U filmu "Spužva Bob Skockani: Spužva izvan vode otkriveno je da Slavko mrzi majonezu.

* U nekim epizodama je otkriveno da Slavko ima ruke i noge.

## Izvori

1. ↑ 1,0 1,1 "A Pal for Gary". SpongeBob Squarepants. Nickelodeon. January 2, 2010. Television.
2. ↑ 2,0 2,1 "Treats!" SpongeBob Squarepants. Nickelodeon. April 10, 2012. Television.
3. ↑ 3,0 3,1 3,2 3,3 "Rule of Dumb". SpongeBob Squarepants. Nickelodeon. February 19, 2007. Television.
4. ↑ 4,0 4,1 "Have You Seen This Snail?" SpongeBob Squarepants. Nickelodeon. November 11, 2005. Television.
5. ↑ "Shellback Shenanigans". SpongeBob Squarepants. Nickelodeon. September 18, 2010. Television.
6. ↑ "Fungus Among Us". SpongeBob Squarepants. Nickelodeon. September 29, 2007. Television.
7. ↑ "Sharks vs. Pods". SpongeBob Squarepants. Nickelodeon. May 4, 2016. Television.
8. ↑ "Plankton's Pet". SpongeBob Squarepants. Nickelodeon. January 19, 2013. Television.
9. ↑ "Dumped". SpongeBob Squarepants. Nickelodeon. March 5, 2001. Television.

Sporedni: **Gusar Zakrpa • Papiga Pero • Čovjek Sirena • Dječak Školjka • Jastog Lovro • Kalamirko Fensijević • Leteći Nizozemac • Kralj Neptun • Grga Grgeč**
Pozadinski:: **Stari Jure • Suzana Ribić • Franjo • Branko Brancin • Hrvoje • Frane • itd.**
Popisi: **Glavni • Sporedni •Pozadinski • Obitelji • Ostali**

Glavni zaposlenici: **Spužva Bob Skockani • Kalamarko Kraković**
Sporedni zaposlenici: **Jole • Patrik Zvijezda • Luna Frnjau • Koraljka Kliještić • **Slavko** • Karlo • Stanko S. Skockani • Ne Spužva Bob • Gospođa Pufnić • Frane • Šime Josip Plankton • Karla Plankton • Spužva Bot Čelični • ŠkraboBob • Patricija • Spužvatron • Spužva Bobovi klonovi • Lord Poltergeist • Mini Kalamarko • Demonska krafna • Meduzuljac Kalamarko • Meduzuljac Kliještić • Meduzuljac Patrik • Čovjek Sirena • Dječak Školjka**
Varijacije: **Rakova poslastica od 5 zvjezdica • Rakova tvornica • Muzej Rakova poslastica • Rakov mrak • Mazni rakić • Spužvina poslastica • Rakov toranj • Ledena poslastica • Tajna Rakova poslastica • Planktonova poslastica • Rakburgeri bake Plankton**
Predmeti: **Roštilj • Pržitelj krumpirića • Blagajna • Zamrzivač • Sudoper • DJ uređaj • Rakburger stvarčica • Televizija • Štipomatik • Rezač smeća • Uređaj za vremenski postotak • Aparat za sokove • Aparat za led • Rakofon**
Hrana: **Rakburger • Prženi koralji • Rak-krumpirići • Deluxe rakburger • Rakburgeri za hitne slučajeve • Rakburger u limenci • Dječji meni • Miniburger • Rak-dogovi • Divovski rakburger • Rak-pizza • Branka • Rakburger s meduzinim želeom • Zliburger • Lijepi rakburgeri • Motorburger • Spužvaburger • Izvršni tretman • Meduzuljasti rakburger • Rakova juha • Otmjeni rakburger • Rakove splačine • Plačući Ivica • Tucet plačućih krava s farme • Dvostruko-trostruki šefovski deluxe • Kečap • Senf • Rakov kečap • Majoneza • Kečap od algi • Morski krumpirići • Tajni rakburger • Dugburger • Stari rakburger • Najveći ultra rakburger kraljevske veličine • Trostruki najveći rakburger • Kalamarkov rakburger • Rakburger od peciva • Trostruki rakburger s pet kuglica sladoleda • Plankburger • Ljuti umak • Salata • Rajčica • Luk • Sir • Krastavci • Maslac • Peciva • Mast • Reliš • Milkšejk • Rakburger bomba • Škraboburger**
Reklame: **Reklama Rakove poslastice • Reklama Rakove poslastice (stara) • Reklama za dječji meni**
Vozila: **Rakburger kola • Mobilna Rakova poslastica**

Ostalo: **Kalamarkovo radno mjesto • Trezor rakburgera • Izgubljeno-nađeno • Rakova dostava • Službena kapa Rakove poslastice • Promocija Rakove poslastice • Set za igru Rakove poslastice • Mini set za igru Rakove poslastice • Ugovor o radu za zaposlenike Rakove poslastice • Knjiga pravila Rakove poslastice • Rakofrend • Knjiga za zaposlenike • Memorijalni bunar želja Eugena Kliještića • Otok začina • Štand s posuđem • Soba za nadgledanje • Rakov bazen • Talent show Rakove poslastice • Pojas za natjecanje u jedenju • Drajvin Rakove poslastice • Tajni laboratorij Eugena Kliještića • Nema povrata znak • Zona bez jazza znak**